Mara Zini

Mara Zini (s. 26. lokakuuta 1979 Sondalo) on italialainen kaukalopikaluistelija. Hän sai 3 000 metrin viestistä pronssia Torinon olympialaisissa 2006, ja muutoinkin hänen suurimmat saavutuksensa ovat peräisin viesteistä. Hänen serkkunsa Katia Zini kuului samaan olympiamitalijoukkueeseen.

Zini kilpaili kaksissa olympialaisissa. Torinossa 2006 hän osallistui vain viestiin. Salt Lake Cityssä 2002 hän sijoittui viidenneksi 3 000 metrin viestissä, kahdeksanneksi 500 metrillä, yhdeksänneksi 1 500 metrillä ja 11:nneksi 1 000 metrillä.

Zini on viisinkertainen Euroopan-mestari viestissä ja on saavuttanut myös MM-mitaleja.

 Lähteet 

Luokka:Italialaiset kaukalopikaluistelijat
Luokka:Italialaiset olympiamitalistit
Luokka:Vuonna 1979 syntyneet
Luokka:Elävät henkilöt